ບົດຮຽນທີ 4 ສໍາລັບສະບາໂຕທີ 24 ຕຸລາ, 2026
ຜູ້ທໍານວາຍໃນພັນທະສັນຍາໃໝ່
“ຂອງ​ປະທານ​ຈາກ​ພຣະວິນຍານ​ນັ້ນ ມີ​ຢູ່​ຫລາຍ​ຢ່າງ​ດ້ວຍ​ກັນ, ແຕ່​ແມ່ນ​ພຣະວິນຍານ​ອົງ​ດຽວກັນ. ງານ​ຮັບໃຊ້​ມີ​ຫລາຍ​ຢ່າງ​ຕ່າງ​ກັນ ແຕ່​ມີ​ອົງພຣະ​ຜູ້​ເປັນເຈົ້າ​ອົງ​ດຽວກັນ. ຄວາມ​ສາມາດ​ໃນ​ການ​ດຳເນີນ​ງານ​ມີ​ຫລາຍ​ຢ່າງ​ຕ່າງ​ກັນ, ແຕ່​ແມ່ນ​ພຣະເຈົ້າ​ອົງ​ດຽວກັນ ທີ່​ໃຫ້​ຄວາມ​ສາມາດ​ແກ່​ທຸກຄົນ ສຳລັບ​ງານ​ທີ່​ເຂົາ​ຮັບໃຊ້​ນັ້ນ.”


ຈາກພຣະຄໍາມາລະກີໄປ, 400 ປີຜ່ານໄປໂດຍບໍ່ມີຄໍາທໍານວາຍຂອງໃຜເລີຍ,  ຜ່ານທາງຄົນຂອງພຣະເຈົ້າ. ຍ້ອນຄວາມມິດງຽບນີ້, ຊາວອິດສະຣາເອນຈຶ່ງຖືວ່າ ໜັງສືຕ່າງໆໃນພຣະຄໍາພີໄດ້ສິ້ນສຸດລົງແລ້ວ (ໜັງສືຕ່າງໆທີ່ປະກອບກັນເປັນພັນທະສັນຍາເດີມ).

ຢ່າງໃດກໍ່ຕາມ, ພຣະເຈົ້າບໍ່ໄດ້ຍັງຄົງມິດງຽບອີກດົນຕໍ່ໄປ. ເມື່ອເວລາອັນເໝາະສົມ, ພຣະອົງໄດ້ຊົງສົ່ງຜູ້ທໍານວາຍຄົນໃໝ່: ໂຢຮັນຜູ້ໃຫ້ບັບຕິສະມາ (ມທ 11:7-9). ຫລັງຈາກຊ່ວງເວລານັ້ນ, ຜູ້ທໍານວາຍກໍ່ໄດ້ປາກົດ. ພວກເຂົາໄດ້ຕອບຮັບການຊົງເອີ້ນ, ໃນຫລາຍໆວຽກງານທີ່ໄດ້ຮັບນັ້ນກໍ່ຄື: ການຂຽນພຣະຄໍາພີໃນພັນທະສັນຍາໃໝ່

ບົດບາດຂອງຜູ້ທໍານວາຍທີ່ເປັນຊາຍແລະຍິງ ເຫລົ່ານີ້ແມ່ນຫຍັງ? ພວເຂົາແມ່ນໃຜ? ມີຜູ້ທໍານວາຍປອມດັ່ງທີ່ມີໃນພັນທະສັນຍາເດີມບໍ?

· ບົດບາດຂອງຜູ້ທໍານວາຍໃນພັນທະສັນຍາໃໝ່
· ຜູ້ທໍານວາຍໃນພັນທະສັນຍາໃໝ່:
· ພຣະເຢຊູ, ຜູ້ທໍານວາຍທີ່ໄດ້ຮັບການກ່າວເຖິງ
· ພວກສາວົກ ແລະ ພວກຜູ້ທໍານວາຍ
· ຜູ້ທໍານວາຍທີ່ເປັນຜູ້ຍິງ
· ເພື່ອນຮ່ວມງານຂອງ ອຈ ໂປໂລ
· ຜູ້ທໍານວາຍທຽມເທັດ

ບົດບາດຂອງຜູ້ທໍານວາຍໃນພັນທະສັນຍາໃໝ່
“ແຕ່​ພວກ​ທີ່​ປະກາດ​ພຣະທຳ​ກໍ​ເວົ້າ​ກັບ​ມະນຸດ ເພື່ອ​ໃຫ້​ເສີມສ້າງ​ພວກເຂົາ​ຈະເລີນ​ຂຶ້ນ ແລະ​ເປັນ​ການ​ໜູນໃຈ ແລະ ເລົ້າໂລມ​ໃຈ​ພວກເຂົາ.” 1 ໂກຣິນໂທ‬ 

ໃນພັນທະສັນຍາໃໝ່ ການທໍານວາຍແມ່ນນໍາສະເໜີໃນຖານະຂອງປະທານຈາກພຣະວິນຍານບໍຣິສຸດ, ເຊິ່ງຖືກຖອກເທລົງມາຢ່າງອຸດົມສົມບູນ (ຣ 12:6). ໃນໂບດໜຶ່ງ, ອາດຈະມີຜູ້ເຜີຍພຣະວັດຈະນະຈໍານວນຫລາຍທີ່ຜັດປ່ຽນກັນເວົ້າ (1 ກຣທ 14:29-31).

ໃນບົດບາດໃດທີ່ຜູ້ເຜີຍພຣະວັດຈະນະເຫລົ່ານີ້ໄດ້ເຮັດ? (ພນມ 19:10; 1:1; ອຟຊ 4:11-12; 1 ກຣທ 14:3; ກຈກ 15:32).

· ເພື່ອເປັນພະຍານໃຫ້ແກ່ພຣະເຢຊູ
ພັນທະກິດຫລັກ ແມ່ນການນໍາຜູ້ຄົນມາຫາພຣະເຢຊູ
· ບອກເຖິງອະນາຄົດ
ພວກເຂົາເປີດເຜີຍເຫດການຕ່າງໆ ຈົນເຖິງປະຈຸບັນ
· ເພື່ອການເສີມສ້າງ
ເພື່ອສ້າງຄຣິດຕະຈັກທີ່ເຂັ້ມແຂງ ແລະ ສາມາດຕ້ານທານການໂຈມຕີຂອງສັດຕູໄດ້
· ການໜູນໃຈ ແລະ ຕັກເຕືອນ
ເພື່ອເຮັດໃຫ້ເຫັນເຖິງຄວາມບາບ, ຜູ້ຄົນຈຶ່ງກັບໃຈ
· ເພື່ອປອບໂຍນ
ທ່ານ ຢູດາ ແລະ ທ່ານສີລາ ແມ່ນຖືກສົ່ງໄປທີ່ໂບດຕ່າງໆ ເພື່ອຈຸດປະສົງນີ້


ການທໍານວາຍໃນພັນທະສັນຍາໃໝ່
ພຣະເຢຊູ ຜູ້ທໍານວາຍທີ່ຖືກກ່າວເຖິງ
“ພຣະເຈົ້າຢາເວ ພຣະເຈົ້າ​ຂອງ​ພວກເຈົ້າ​ຈະ​ສົ່ງ​ຜູ້ທຳນວາຍ​ຜູ້ໜຶ່ງ​ເໝືອນ​ດັ່ງ​ຂ້າພະເຈົ້າ​ນີ້ ຈາກ​ປະຊາຊົນ​ໃນ​ຊາດ​ຂອງ​ພວກເຈົ້າ​ເອງ​ມາ​ໃຫ້​ແທນ ແລະ​ພວກເຈົ້າ​ຕ້ອງ​ເຊື່ອຟັງ​ເພິ່ນ.” ພຣະບັນຍັດສອງ‬ 

ຜູ້ຄົນໃນຍຸກພຣະເຢຊູ ໄດ້ຖືວ່າ ພຣະເຢຊູຊົງເປັນຜູ້ທໍານວາຍ
(ມທ 21:11; ມລກ 6:15; ລກ 7:16; ຢຮ 6:14).

ພຣະອົງເອງກໍ່ຊົງເອີ້ນພຣະອົງວ່າ ຜູ້ທໍານວາຍເຊັ່ນກັນ (ມລກ 6:4; ລກ 13:33).

ເປໂຕ ໄດ້ກ່າວຊັດເຈນວ່າພຣະອົງຊົງເປັນ ພຣະເມຊີອາ ທີ່ໂມເຊແລະຜູ້ເຜີຍພຣະວັດຈະນະຄົນອື່ນໆໄດ້ກ່າວເຖິງ (ພບຍສ. 18:15; ກຈກ 3:18-26).

ແຕ່ພຣະເຢຊູບໍ່ໄດ້ຊົງບໍ່ໄດ້ຂຽນຄໍາທໍານວາຍເຫລົ່ານັ້ນ ເພາະພຣະອົງຊົງເປັນພຣະຄໍາ(ຢຮ 1:1).

ພຣະອົງບໍ່ໄດ້ຊົງເປັນພຽງ “ແສງສະຫວ່າງທີ່ສ່ອງລົງໃນບ່ອນມືດ,”ດັ່ງທີ່ຜູ້ທໍານວາຍຄົນອື່ນໆເປັນເທົ່ານັ້ນ, ແຕ່ພຣະອົງຊົງເປັນແສງສະຫວ່າງ (2 ປຕ 1:19; ຢຮ 1:9; 8:12).

ວຽກງານຂອງພຣະອົງຊົງເໜືອກວ່າຜູ້ທໍານວາຍທັງປວງ. ພຣະອົງເປັນຜູ້ດຽວທີ່ສາມາດປະທານຊີວິດນິຣັນໃແຫ້ແກ່ພວກເຮົາທຸກຄົນ, ໂດຍການສິ້ນພຣະຊົນ ແລະ ຟື້ນຄືນພຣະຊົນຂອງພຣະອົງ

ພວກສາວົກ ແລະ ພວກຜູ້ທໍານວາຍ

“ຊຶ່ງ​ໃນ​ສະໄໝ​ກ່ອນ ພຣະອົງ​ບໍ່ໄດ້​ໃຫ້​ມະນຸດສະໂລກ​ຮູ້​ຄວາມ​ເລິກລັບ​ນີ້ ແຕ່​ບັດນີ້​ພຣະອົງ​ໄດ້​ເປີດເຜີຍ​ເລື່ອງ​ນັ້ນ ໃຫ້​ແກ່​ບັນດາ​ອັກຄະສາວົກ​ທີ່​ບໍຣິສຸດ​ຂອງ​ພຣະອົງ ແລະ​ພວກ​ຜູ້​ປະກາດ​ພຣະທຳ​ໂດຍ​ທາງ​ພຣະວິນຍານ.” ເອເຟໂຊ‬ 

ພວກສາວົກ ແລະ ຜູ້ທໍານວາຍໃນພັນທະສັນຍາໃໝ່ ມີລັກສະນະຮ່ວມກັນດັ່ງນີ້:

· ເປັນຜູ້ທີ່ພຣະເຈົ້າສົ່ງມາ
(ລກ 11:49)
· ໄດ້ຮັບຂອງປະທານເພື່ອນໍາຄຣິດຕະຈັກ
(1 ກຣທ 12:28-29; ອຟຊ  4:11-12)
· ເປັນຮາກຖານຂອງຄຣິດຕະຈັກ ອຟຊ 2:20)
· ໄດ້ຮັບນິມິດ(ອຟຊ 3:5)
· ຊື່ນຊົມຍິນດີໃນຄວາມຍຸຕິທໍາ (ພນມ 18:20)

ເມື່ອມີການກ່າວເຖິງທັງສອງກຸ່ມນີ້ພ້ອມກັນ ຕໍາແໜ່ງຂອງອັກຄະສາວົກຈະມາກ່ອນຜູ້ທໍານວາຍ (ຍົກເວັ້ນໃນພຣະທໍາລູກາ 11:49). ເປໂຕ ປຽບທຽບກັບຜູ້ທໍານວາຍໃນສະໄໝບູຮານ (2 ປຕ 3:2).

ອັກຄະສາວົກໄດ້ຮັບມອບໝາຍເປັນພິເສດຈາກພຣະເຢຊູໂດຍກົງ ໃຫ້ເປັນພະຍານເຖິງການຟື້ນຄືນພຣະຊົນ (ກຈກ 10:40-41).
ໃນພັນທະສັນຍາໃໝ່ກ່າວເຖິງຜູ້ທໍານວາຍຫລາຍທ່ານ: ບາຣະນາບາ (ອັກຄະສາວົກ), ຊີໂມນ, ລູກີໂອ, ມານາເອນ, ໂປໂລ (ອັກຄະສາວົກ), ຢູດາ, ຊີລາ, ແລະ ອາຄະໂບ                    (ກຈກ 11:27; 13:1; 15:32; 19:6-7; 21:10).

ຜູ້ທໍານວາຍທີ່ເປັນຜູ້ຍິງ
“ຟິລິບມີລູກສາວສີ່ຄົນທີ່ຍັງບໍ່ທັນແຕ່ງງານເທື່ອ ແລະ ຕ່າງກໍເປັນຜູ້ປະກາດພຣະທໍາ” (ກຈກ 21:9 NVI)
ຜູ້ທໍານວາຍພຽງຄົນດຽວທີ່ໄດ້ລະບຸຊື່ໄວ້ ໃນພັນທະສັນຍາໃໝ່ ມີພຽງນາງ ອານາ “ໄດ້ກ່າວເເຖິງກ່າວເຖິງພຣະກຸມມານ [ເຢຊູ] ໃຫ້ແກ່ທຸກຄົນທີ່ເຝົ້າລໍຄອຍການໄຖ່ກຸງເຢຣູຊາເລັມ ” (ລກ 2:36-38).

ລູກສາວທັງສີ່ຄົນຂອງຟິລິບ ຜູ້ປະກາດຂ່າວປະເສີດນັ້ນ ກໍໄດ້ຮັບຂອງປະທານແຫ່ງການປະກາດພຣະທໍາຄືກັນ (ກຈກ 21 :8-9).

ຫລາຍໄປກວ່ານັ້ນ, ການປະກາດພຣະທໍາຍັງຖືກກ່າວເຖິງວ່າ ເປັນຂອງປະທານທີ່ມີໄດ້ທັງຜູ້ຍິງ ແລະ ຜູ້ຊາຍ(1 ກຣທ 11:4-5).

ໂຢເອນ ໄດ້ກ່າວໄວ້ລ່ວງໜ້າວ່າ ພຣະວິນຍານບໍຣິສຸດ ຈະຊົງເຮັດໜ້າທີ່ ເພື່ອໃຫ້ລູກຊາຍ ຍິງ ຄົນໜຸ່ມ, ຊະລາ ຕະຫລອດທາດຍິງຊາຍ ໄດ້ປະກາດພຣະທໍາ (ຢອ 2:28-29).

ເພື່ອນຮ່ວມງານຂອງອາຈານໂປໂລ
“ຕີໂມທຽວ​ລູກ​ຂອງເຮົາ​ເອີຍ, ເຮົາ​ຂໍ​ມອບ​ຄຳແນະນຳ​ນີ້​ແກ່​ເຈົ້າ ຕາມ​ທີ່​ມີ​ຄຳທຳນວາຍ​ກ່າວ​ໄວ້​ກ່ຽວກັບ​ເຈົ້າ​ເມື່ອ​ກ່ອນ​ນັ້ນ ຈົ່ງ​ໃຊ້​ຖ້ອຍຄຳ​ເຫຼົ່ານັ້ນ​ເປັນ​ອາວຸດ ເພື່ອ​ຕໍ່ສູ້​ດ້ວຍ​ໃຈ​ກ້າຫານ.”


ນອກຈາກພວກອັກຄະສາວົກ, ຜູ້ທໍານວາຍຜູ້ຊາຍ ແລະ ຜູ້ຍິງແລ້ວ, ກໍ່ຍັງມີການກ່າວເຖິງຜູ້ຊ່ວຍບາງຄົນຂອງອາຈານໂປໂລ, ເຊິ່ງມີຂອງປະທານແຫ່ງການແບ່ງປັນພຣະວັດຈະນະເຊັ່ນດຽວກັນກັບຊີລາ ແລະ ບາຣະນາບາ ໄດ້ແກ່:
· ຕີໂມທຽວ
ມີການທໍານວາຍ
 (1 ຕມທ 1:18). ເພິ່ນເປັນເພື່ອນຮ່ວມງານໃນການຂຽນຈົດໝາຍສະບັບຕ່າງໆ ສົ່ງໄປ ໄດ້ແກ່: 2 ກຣທ (2 ກຣທ 1:1); ຟິລິບປອຍ (ຟລປ 1:1); ໂກໂລຊາຍ (ກລຊ 1:1); 1 ເທສະໂລນິກ (1 ທສລນ. 1:1); 2 ເທສະໂລນິກ (2 ທສລນ 1:1); ຟິເລໂມນ  (ຟລມ 1:1).

· ຕີໂຕ
ທ່ານໄດ້ປະຕິບັດໜ້າທີ່ໃນລັກສະນະການທໍານວາຍ ຫລາຍປະການເຊັ່ນ: ການເສີມສ້າງ (2 ກຣທ 8:6); ການໜູນໃຈ (ຕີໂຕ 2:6, 9, 15); ແລະ ການປອບໂຍນໃຈ (2 ກຣທ 7:13)

ຜູ້ທໍານວາຍທຽມເທັດ
“ພວກ​ທີ່ຮັກ​ເອີຍ, ຢ່າ​ເຊື່ອ​ວິນຍານ​ທຸກໆ​ດວງ ແຕ່​ຈົ່ງ​ພິສູດ​ວິນຍານ​ທັງຫລາຍ​ນັ້ນ​ວ່າ ມາ​ຈາກ​ພຣະເຈົ້າ​ຫລື​ບໍ່ ເພາະວ່າ​ມີ​ຜູ້ທຳນວາຍ​ປອມ​ຫລາຍ​ຄົນ​ໄດ້​ອອກ​ໄປ​ໃນ​ໂລກ.” 1 ໂຢຮັນ‬ 
ພຣະເຢຊູຊົງເຕືອນວ່າ ຈະມີຜູ້ປະກາດພຣະທໍາປອມເກີດຂຶ້ນ, ຜູ້ທີ່ພຣະອົງຊົງເອີ້ນວ່າ“ໝາປ່າທີ່ດຸຮ້າຍ” (ມທ 24:24; 7:15). ຜູ້ທໍານວາຍປອມນີ້ເກີດຂຶ້ນແມ່ນແຕ່ໃນສະໄໝຍຸກທໍາອິດຂອງຄຣິດຕະຈັກ (1 ຢຮ 4:1).
ອຈ ໂປໂລເຕືອນຊາວເອເຟໂຊວ່າ “ໝາປ່າທີ່ດຸຮ້າຍ” ຈະເກີດຂຶ້ນທ່າມກາງພວກເຂົາ (ກຈກ 20:29ແລະໄດ້ເຕືອນຊາວໂກຣິນໂທກ່ຽວກັບ ຜົນຮ້າຍຂອງການມີຢູ່ຂອງ “ຜູ້ປະກາດພຣະທໍາປອມ” (2 ກຣທ 11:13).
ຜູ້ທໍານວາຍທີ່ແທ້ຈິງຈະເນັ້ນສອນສອດຄ່ອງກັບພຣະຄໍາຂອງພຣະເຈົ້າ, ຊີ້ໄປທີ່ພຣະເຢຊູ ແລະ ສ້າງຄຣິດຕະຈັກ, ໃນຂະນະທີ່ຜູ້ປະກາດພຣະທໍາປອມນັ້ນນໍາສະເໜີຫລັກຄໍາສອນທີ່ກໍ່ໃຫ້ເກີດຄວາມແຕກແຍກ ແລະ ຫາຜົນປະໂຫຍດສ່ວນໂຕ.
ພວກເຮົາ, ໃນຖານະຜູ້ເຊື່ອ ໄດ້ຊົງຮຽກເອີ້ນໃຫ້ກວດສອບຜູ້ທໍານວາຍ ແລະ ຕ້ອງໝັ້ນໃຈວ່າ ຖ້ອຍຄໍາທັງໝົດເຫລົ່ານັ້ນ ຕ້ອງສອດຄ່ອງກັບພຣະຄໍາພີ ໂດຍມີພຣະເຢຊູເປັນໃຈກາງ
ສິ່ງທີ່ພວກເຮົາຈະປ້ອງກັນຜູ້ທໍານວາຍປອມ (ລວມເຖິງອໍານາດຊົ່ວຮ້າຍທີ່ມີຢູ່) ແມ່ນການສວມຍຸດທະພັນທີ່ພຣະເຈົ້າຊົງຕຽມໄວ້ໃຫ້ພວກເຮົາ (ອຟຊ 6:10-18).

EGW (To Be Like Jesus, July 30)
”ບັນດາບັນພະຊົນ, ຜູ້ທໍານວາຍ, ແລະ ອັກຄະສາວົກ ໄດ້ກ່າວຕາມທີ່ພຣະວິນຍານບໍຣິສຸດໄດ້ຊົງດົນໃຈພວກເຂົາ, ແລະ ພວກເຂົາໄດ້ກ່າວຢ່າງຈະແຈ້ງວ່າ ພວກເຂົາບໍ່ໄດ້ກ່າວດ້ວຍຣິດເດດຂອງຕົນເອງ, ຫຼື ໃນນາມຂອງຕົນເອງ. ພວກເຂົາປາຖະໜາທີ່ຈະບໍ່ໃຫ້ມີການຍົກຍ້ອງກຽດຕິຍົດໃດໆ ໃຫ້ກັບພວກເຂົາ, ເພື່ອບໍ່ໃຫ້ຜູ້ໃດເບິ່ງວ່າພວກເຂົາເປັນຜູ້ລິເລີ່ມສິ່ງໃດສິ່ງໜຶ່ງທີ່ພວກເຂົາຈະສາມາດອວດອ້າງໄດ້. ພວກເຂົາຊົງຫວງແຫນກຽດຕິຍົດຂອງພຣະເຈົ້າ, ຜູ້ທີ່ຄຳສັນເສີນທັງໝົດເປັນຂອງພຣະອົງ. ພວກເຂົາໄດ້ປະກາດວ່າ ຄວາມສາມາດຂອງພວກເຂົາ ແລະ ຂໍ້ຄວາມທີ່ພວກເຂົານຳມານັ້ນ ໄດ້ຖືກປະທານໃຫ້ກັບພວກເຂົາໃນຖານະຕົວແທນແຫ່ງຣິດເດດຂອງພຣະເຈົ້າ. ພຣະເຈົ້າຊົງເປັນອຳນາດ ແລະ ຄວາມພຽງພໍຂອງພວກເຂົາ."

APPENDIX: ຫຼັກການສໍາຄັນຂອງພັນທະກິດ ແລະ ການຮັບໃຊ້ຂອງ ທ່ານນາງ ເອລເລັນ ຈີ. ໄວທ໌
ພັນທະກິດຂອງ ທ່ານນາງ ເອລເລັນ ຈີ. ໄວທ໌ (Ellen G. White) ມີຈຸດເນັ້ນທີ່ເປັນຮາກຖານສອງປະການ ຄື: ການນຳພາຜູ້ຄົນໃຫ້ມາຫາພຣະເຢຊູ; ແລະ ການຫັນຄວາມສົນໃຈຂອງພວກເຂົາໄປສູ່ພຣະຄຳພີ.
ແກນທີ 1: ພຣະເຢຊູ
ຫຼັງຈາກການປະຊຸມໃຫຍ່ໃນປີ 1888, ເມື່ອຖືກຖາມກ່ຽວກັບຫົວຂໍ້ທີ່ໄດ້ຖືກຫາລືກັນ, ນາງໄດ້ຕອບວ່າ: "ຂ້າພະເຈົ້າໄດ້ນຳສະເໜີສິ່ງນີ້ໃຫ້ພວກທ່ານຟັງຕະຫຼອດ 45 ປີທີ່ຜ່ານມາ—ນັ້ນຄືຄວາມງົດງາມອັນຫາທີ່ປຽບບໍ່ໄດ້ຂອງພຣະຄຣິດ" (Sermons and Talks, vol. 1, p. 116).
ແກນທີສອງ: ພຣະຄຳພີ (SECOND AXIS: THE BIBLE)
ເອລເລັນ (Ellen) ບໍ່ເຄີຍອ້າງວ່າຂໍ້ຂຽນຂອງນາງເໜືອກວ່າພຣະຄຳພີ ແຕ່ໄດ້ກະຕຸ້ນໃຫ້ມີການທົດສອບຂໍ້ຂຽນເຫຼົ່ານັ້ນດ້ວຍພຣະຄຳພີຢູ່ສະເໝີ. ໃນຖານະຜູ້ສົ່ງຂ່າວຂອງອົງພຣະຜູ້ເປັນເຈົ້າ, ນາງພິຈາລະນາຕົນເອງເປັນ "ຄວາມສະຫວ່າງທີ່ນ້ອຍກວ່າ" ທີ່ນຳພາຜູ້ຄົນໄປສູ່ "ຄວາມສະຫວ່າງທີ່ຍິ່ງໃຫຍ່ກວ່າ" ເຊິ່ງກໍຄື ພຣະຄຳພີ (Selected Messages, vol. 3, p. 29).


